Sophia de Mello Breyner Andresen

**Sophia de Mello Breyner Andresen** (Oportu, 6 de noviembri de 1919 - Lisboa, 2 de juliu de 2004) hue una las poetisas portuguesas más importantis del siegru XX. Distinguía col Premio Camões en 1999, hue la primel mugel portuguesa en recebil el más importanti galardón dela literatura en lengua lusa.

## Biografia
La su familia paterna era d’orihin danés. El su bisabuelu Jan Henrik Andresen s’estableció n'Oportu nel sigru XIX. El su abuelu, João Henrique Andresen, adquirió en 1895 la Quinta de Campo Alegre, ogañu Jardín Botánico de la Nuversidá d'Oporto. L’autora, cria-se no senu duna familia tradicional dela oligarquía portuensi, passó la su infancia nessa finca, qu'ella mesma recordará cumu *um território fabuloso com uma grande e rica família servida por uma criadagem numerosa*. Los recuerdus delos vraneus passaus ena playa de La Granja i delas Navidais celebrás d'acuerdu conas tradicionis nórdicas se reflejarán más tardi ena su obra poética.

A los tres añus s'atopó cola poesía, quandu una cria le enseñó a recital el poema *A Nau Catrineta*, que aprendió de memoria, al igual que endispués otrus poemas. Dantis de sabel leel, el su abuelu ya le aía enseñau a recital poemas de Camões i de Antero de Quental. Dessi los docis añus i duranti toa la su adolescencia i primera juventú escribió versus de manera compulsiva.

De 1936 ata 1939 estudió filología crásica ena Nuversidá de Lisboa, inque nu llegó a acabihal la carrera, inque se familiarizó cona civiliçación griega, lo que daría lugal alos motivus elenísticus que apaecin frecuentementi ena su obra. Duranti los sus añus ena Facultá de Letras fue dirigenti de movimientus católicus nuversitarius i colaboró cona revista *Cadernos de Poesía*, ondi trabó amistá con autoris influyentis i reconocíus, cumu Rui Cinatti i Jorge de Sena.

En 1939 regresó a Portu, ondi vivió ata casal-si. En 1944 publicó el su primel libru, Poesía, nuna edición de trescientus ejemplaris, pagá pol su pairi. Nesti libru, publicau el añu en que la su autora cumplía vinticinco añus, peru nel que se recojin algunus poemas escritus quandu solu tenía catorci, s'advirti un intensu entusiasmu vital juvenil, que coessisti, nostanti, con un lau nocturnu i decepcionau; rasgus que apaecerán tamién ena su obra posteriol.

En 1946 contraju matrimoniu col periodista, políticu i abogau Francisco Sousa Tavares, i s'estableció definitivamenti en Lisboa. Tuvo cincu ijus: una misionera laica, una professora nuversitaria de Letras, un abogau i periodista de renombre (Miguel Sousa Tavares), un pintol i ceramista i, pol últimu, una terapeuta ocupacional que ijueló el nombri dela mairi. L’atención alos sus ijus la motivó a escrebel cuentus infantilis. Tamién es tía dela arquiteta paisajista Teresa Andresen.

A partil del su matrimoniu, la obra de Sophia de Mello adquirió un cariz más comprometiu i atentu alas realidais socialis del su tiempu, dessi una cosmovisión umanista cristiana; compromisu que s'aprecia especialmenti en poemarius cumu *Livro Sexto* (1962) i *Dual* (1967). La propria autora reconocería la influencia política del su maríu ena dedicatoria del libru *Contos Exemplares* (1967), dirijía *para o Francisco que me ensinou a coragem e a alegria do combate desigual*. Desti modu Sophia de Mello acabó pol convertil-si nuna figura representativa dela oposición ala dictadura salazarista, que fue evolucionandu dessi una posición política liberal i dessi el su tempranu apoyu al movimientu monárquicu. Se hizu célebri en esti ámbitu la su "cantata de paz" *Vemos, ouvimos, lemos. Não podemos ignorar!*. Ena palestra del compromisu cívicu i la lucha polas libertais, Sophia de Mello fue cofundadora dela Comisión Nacional d’Ayua alos Presus Políticus i Presidenta dela Asamblea General dela Asociación Portuguesa d'Escritoris.

Tras la Revolución delos Cravelis, fue elegía en 1975 Diputá ala Assamblea Constituyenti pola circunscripción d'Oporto ena lista del Partíu Socialista, mientris qu'el su maríu s'inclinaba pol Partíu Social Demócrata.

Sophia de Mello Breyner Andresen murió alos 84 añus, el 2 de juliu de 2004 nel Ospital da Cruz Vermelha de Lisboa. Dessi 2005, algunus delos sus poemas más ligaus al mari figuran colocaus enas çonas de descansu del Oceanário de Lisboa, pa que los visitantis puean leye-lus con el mari de fondu. Del mesmu modu, juntu a la Ilesia de Nuestra Señora de Gracia, dessi la que se divisa una bella perspetiva dela ciá, una lápida recoji el su poema *Lisboa*. La praça da Graça a passau a tenel el nombri de praça Sophia de Mello Breyner Andresen
.

## Obras
### Caracteris generalis

Sophia de Mello Breyner Andresen escribió quinci librus de puesía, publicaus entri 1944 i 1997. La su obra poética se caracteriza pola sobriedá espresiva, compatibli cona intensidá delos sentimientus; se trata de "una poesía contenía, de raigambri crásica i a la vezi oriental, elíptica, que calla más que dici i sugieri más que afirma". La propia autora recordaba el su descubrimientu de que "nun poema es precissu que ca palabra seya necessaria. Las palabras nu puein sel decorativas, nu puein servil solu pa runchil tiempo ata el final del endecasílabu, las palabras tienin que estal aí porque son absolutamenti indispensabilis."

El lenguaji dela su poesía tini un estilu caraterísticu, cuyus rasgus más destacaus son el valol intrínsecu dela palabra, la espresión rigurosa, la riqueça de símbolus i alegorías, las sinestesias i el ritmu evocaol duna dimensión ritual. Entri los sus temas recurrentis figuran el mari i la natura, la nochi, la infancia, los valoris dela antigüedá crásica i dela mediterraneidá, la búsqueda dela justicia, la armonía i el equilibriu i l'añoranza dun tiempu absolutu i eternu, arquetípicu i primordial, una especi d’Edá d’Oru anterior al "tiempu dividíu" en que vivimus, el tiempu dela soledá i la mentira.

Sophia de Mello Breyner Andresen fue tamién autora de cuentus, obras de teatru, artículus i ensayus; destacandu especialmenti nel campu dela narrativa infantil. Lugal a partil mereci la su importanti labol cumu traductora, ena que virtió al portugués obras d’Eurípides (*Medea*), Dante (el *Purgatorio* dela *Divina Comedia*), Shakespeare (*Hamlet* i *Mucho ruido y pocas nueces*), Paul Claudel i Leif Kristianson. Tamién traduju al francés la obra de poetas portuguesis.

### Poesía

* *Poesia* (1944)
* *O Dia do Mar* (1947)
* *Coral* (1950)
* *No Tempo Dividido* (1954)
* *Mar Novo* (1958)
* *O Cristo Cigano* (1961)
* *Livro Sexto* (1962)
* *Geografía* (1967)
* *11 Poemas* (1971)
* *Dual* (1972)
* *O Nome das Coisas* (1977)
* *Navegações*(1977)
* *Ilhas* (1989)
* *Musa* (1994)
* *O Búzio de Cós e outros poemas* (1997)

Fueraparti de diversas antologías, tos estus librus fuerun reunius enos tres volúmenes de la su *Obra Poética* (Ed. Caminho, Lisboa, 1990-2003); peru posteriolmenti se decidió no reeditar esta publicación conjunta i volver a a edición autónoma de cada poemario.

### Cuentus

* *Contos exemplares* (1962)
* *Histórias da Terra e do Mar* (1984)

### Tiatru

* *O Bojador* (1961)
* *O Colar* (2001)

### Ensayu

* *O nu na antiguidade classica* (1975)

### Narrativa infantil

* *A menina do mar* (1958)
* *A fada Oriana* (1958)
* *A noite de Natal* (1959)
* *O cavaleiro da Dinamarca* (1964)
* *O rapaz de bronze* (1965)
* *A Floresta* (1968)
* *A Árvore* (1985)

### Obra traducida al español
* *Poemas* (Antología, traducción de Nidia Hernández, Angria Ediciones, Caracas ,1998)
* *Antología griega* (Ediciones Miguel Gómez, 1999) 
* *Antología poética* (Huerga y Fierro, 2000)
* *En la desnudez de la luz* (Antología, Ed. Universidad de Salamanca, 2003)
* *Nocturno mediodía* (Antología, traducción de Ángel Campos Pámpano, Galaxia Gutenberg-Círculo de Lectotres, 2005)
* *Tiempo terrestre* (Antología, selección y traducción de Paula Abramo, Fondo de Cultura Económica, Bogotá, 2018)
* *Lo digo para ver* (Antología, traducción de Ángel Campos Pámpano, Galaxia Gutenberg, 2019)

## Premius

De Mello obtuvo abondus galardonis alo largu dela su carrera. Entri ellus s'alcuentra el Premio Camões, la más alta distinción nel mundu dela literatura en lengua portuguesa, que le fue concedíu en 1999. Dos añus endispués, fue condecorá col premiu de poesía Max Jacob. En 2003 recibió de parti dela Nuversidá de Salamanca el Premio Reina Sofía de Poesía Iberoamericana. Tamién consiguió el premiu Pessoa i el Vida Literaria, que le otorgó de manera unánimi l’Asociación Portuguesa d’Escritoris (APE).

* 1964 — Gran Premiu de Poesia dela Socieá Portuguesa de Escrebioris, atribuído a *Livro Sexto*.
* 1977 — Premiu Teixeira de Pascoaes
* 1979 — Medalla de Verneil dela *Societé de Encouragement au Progrés*, de Francia
* 1983 — Premio dela Crítica, del Centro Portugues dela Associación Enternacional de Críticos Literários, pol conjunto dela su obra
* 1989 — Premio D. Dinis, dela Findación dela Casa de Mateus
* 1990 — Gran Premio de Puesia Inasset / Inapa; 
* 1992 — Gran Premio Gulbenkian de Literatura para Crianças e Jovens
* 1993 — Grande Prémio Vida Literária APE/CGD
* 1995 — Prémio Petrarca Associação de Editores Italianos
* 1995 — Homenagem de Faculdade de Teologia da Universidade Católica de Lisboa, pelo cinquentenário da publicação do primeiro livro *Poesia*
* 1995 — Outubro – Placa de Honra do Prémio Francesco Petrarca, Pádua, Itália
* 1996 — Omenageada do *Carrefour des Littératures*, na IV Primavera Portuguesa de Bordéus e da Aquitânia
* 1998 — Prémio da Fundação Luís Miguel Nava
* 1999 — Premio Camões (primeira mulher portuguesa a recebê-lo)
* 2000 — Premiu Rosalia de Castro, do Pen Clube Galego
* 2001 — Premiu Max Jacob Étrange
* 2003 — Premiu Reina Sofia de Poesia Ibero-americana.

## Condecoracionis
*   Grande-Oficial da Antiga, Nobilíssima e Esclarecida Ordem Militar de Sant'Iago da Espada, do Mérito Científico, Literário e Artístico de Portugal (9 de Abril de 1981)
*   Grã-Cruz da Ordem do Infante D. Henrique de Portugal (13 de Fevereiro de 1987)
*   Grã-Cruz da Antiga, Nobilíssima e Esclarecida Ordem Militar de Sant'Iago da Espada, do Mérito Científico, Literário e Artístico de Portugal (6 de Junho de 1998)
*   Grande-Colar da Antiga, Nobilíssima e Esclarecida Ordem Militar de Sant'Iago da Espada, do Mérito Científico, Literário e Artístico de Portugal (6 de Novembro de 2019)

## Omenagis
* 2003 — Estátua de autoria do escultor Francisco Simões no Parque dos Poetas em Oeiras.
* 2009 — Foi dado o seu nome, Miradouro Sophia de Mello Breyner Andresen ao antigo Miradouro da Graça, em Lisboa e inaugurado um busto, réplica do busto criado pelo escultor António Duarte em 1950.
* 2011 — Busto na Quinta do Campo Alegre ou Casa dos Andresen em Lordelo do Ouro, actual Jardim Botânico do Porto.
* 2014 — O seu corpo é trasladado para o Panteão Nacional.

## Referencias

## Atijus p'ahuera

* 
*